Síran draselno-hlinitý

Síran draselno-hlinitý (iné názvy: síran hlinito-draselný, síran hlinitodraselný) je podvojná soľ kyseliny sírovej s chemickým vzorcom AlK(SO4)2. 

Bežne sa vyskytuje ako dodekahydrát AlK(SO4)2· 12 (H2O), čiže síran draselno-hlinitý dodekahydrát, nazývaný aj kamenec draselno-hlinitý, kamenec hlinito-draselný, kamenec hlinitodraselný, kamenec hlinitý, kamenec či podvojný síran hlinitý síran draselno-hlinitý, dodekahydrát. In: Malá encyklopédia chémiekamenec. In: Technický slovník naučný K-L. Praha: Encyklopedický dům, 2003, S. 21-22Odborný slovník anglicko-český a česko-anglický Ekologie a ochrana životního prostředí, Praha: Leda 1999, S. 40. 

Používa sa na čistenie vody, činenie koží a črievok, v ohňovzdornom textile, v kypriacich práškoch a ako antiperspirant a adstringencium po holení.

 Vlastnosti 
Síran draselno-hlinitý kryštalizuje v oktaéderi so sploštenými vrcholmi. Je veľmi dobre rozpustný vo vode. Roztok spôsobuje sčervenanie lakmusového papierika (je mierne kyslý) a má adstringenčné účinky. Pri zahrievaní do takmer červeného žiaru tvorí pórovitú, drobivú hmotu známu ako pálený kamenec. Pri 92 °C sa topí (respektíve sa rozpúšťa) vo vlastnej kryštálovej vode. Neutrálny kamenec vznikne pridaním takého množstva uhličitanu sodného do roztoku, až sa začne vylučovať oxid hlinitý. Síran draselno-hlinitý nachádza uplatnenie ako moridlo, pri príprave kúpeľa pre ručne vyrábaný papier a na čírenie zakalených kvapalín.

 Minerálne formy a výskyt 
Síran draselno-hlinitý sa vyskytuje v prírode, kde typicky tvorí enkrustácie na skalách v miestach zvetrávania a pri oxidácii sulfidových a draselných minerálov. Predtým sa získaval z alunitu, nerastu ťaženého zo sírnych sopečných sedimentov.Bottomley (2010) p. 35 alunit sa často pridružuje k zdrojom draslíka a hliníka.http://webmineral.com/data /Potassium-alum.shtml Potassium Alum: Mineral Datahttp://www.mindat.org/show.php?id=3267 MIND Bol hlásený na Vezuve (Taliansko), na východe Springsure (Queensland), v Alum Cave (Tennessee), Alum Gulch (Arizona) v USA a na ostrove Cebu (Filipíny), kde je známy ako Tawas. Príbuznými minerálmi sú kalunit (kamenná forma) a Kalinit, vláknitý minerál so vzorcom KAl(SO4)2· 11 (H2O).http://webmineral.com/data/Kalinite.shtml Webmineral

 Použitie 
Síran draselno-hlinitý má adstringenčné a antiseptické účinky. Preto ho možno používať ako prírodný dezodorant, ktorý inhibuje rast baktérií zodpovedných za telesný pach. Takéto použitie nezabraňuje poteniu. Adstrigenčné vlastnosti sa často využívajú po holení a proti krvácaniu z malých rán a odrenín, pri krvácaní z nosa a z hemoroidov. Často sa používa zvonka aj vnútorne v tradičnom lekárstve, napríklad ajurvédskom, kde sa nazýva phitkarí alebo sauraštrí, a v čínskom, kde sa mu hovorí 明礬 míngfán.http://tcm.health-info.org/Herbology.Materia.Medica/mingfan-properties.htm  Uses of Alum in Traditional Chinese Medicine Používa sa aj na vytvrdzovanie fotografických emulzií (na filmoch a papieroch), obyčajne ako súčasť ustaľovača; moderné materiály sú však už z výroby dostatočne vytvrdené, a preto tento postup už nie je bežný.

 Bezpečnosť 
Síran draselno-hlinitý je slabo dráždivý.

 Pozri aj 
 Kamenec
 Činenie kože

 Referencie 

 Literatúra 


 Externé odkazy 
 Potassium Alum: Mineral Data
 Mind

 Zdroj 

Draselno-hlinitý
Kategória:Zlúčeniny draslíka
Kategória:Zlúčeniny hliníka
Kategória:Potravinárske aditíva
522
Kategória:Úprava vody